**Bestyrelsesmøde 27. marts 2012 i ejerforeningen Kalvebodhus.**

Til stede: Søren, Ulrik, Ingrid, Kasper, Joan og Thomas.

Søren havde kopieret årsrapport for 2011 samt budget for 2012 fra vores revisionsselskab BDO.

Vi gennemgik revisorpåtegningen, regnskabet for 2011 og budgettet for 2012.

Vores likvider er kr. 1.932.463 fordelt på flere bankkonti – en af vores konti vil Søren splitte op og f.eks. oprette i Arbejdernes Landsbank for at vi er sikre på bankgarantien.

Søren havde også kopieret tilbuddene fra håndværkerne der skal renovere gulv og vægge i ”festlokalet” og bestyrelseslokalet..

Ved et tidligere bestyrelsmøde besluttede vi at renovere ”festlokalet” for 80.000 kr.

Med gulv og vægrenovering vil det imidlertid blive omkring 130.000 kr.

Det besluttede vi var OK, taget i betragtning af de glæder sådan et ”festlokale” er for ejendommens beboere, så Søren vil sætte renoveringsarbejdet i gang så hurtigt som muligt.

Joan havde spørgsmål til vores nye rengøringsselskab.

Der vil blive vasket hovedtrapper en gang om ugen – køkkentrapperne hver 14.dag.

En gang om ugen vil gård og fortove blive fejet.

Uden snerydning koster det ejendommen 11.780 kr. pr. måned.

Der ER meget der er på hold, men det har været vigtigt at komme igennem brandsagen – og vandskaderne.

Plantekummerne for enden af Beethovensvej er ikke blevet bestilt endnu – disse kummer regner vi ellers med vil hindre at bilerne kører op på fortovet.

Fortovet og indgangen til porten Beethovensvej skal også rettes op.

I det hele taget skal vi en tur rundt, for at se på fejl og mangler ved vores indgange.

Vi har en lang liste på alt det der kom på hold efter branden.:

Renovering af fuger på Beethovensvej.

Lakering af køkkentrapperne.

Malet hoveddøre.

Og med tiden sikkert også at få tostrenget varmeanlæg.

Gangen på klubværelserne trænger også til en kærlig hånd, ligesom deres badeværelse – men det bliver holdt indenfor klubværelsesregnskabet.

Ja ønskerne for vedligeholdelse af vores ejendom er mange, og vi tager et skridt af gangen.

Vi har besluttet at have fæles arbejdsdag søndag den 29. april fra klokken 11 – der vil der så blive mulighed for at bidrage til ejendommens vedligeholdelse, og møde både gamle og nye naboer.

Før generalforsamlingen tirsdag den 15. maj mødes bestyrelsen klokken 17.

Næste møde for bestyrelsen er besluttet til at være tirsdag den 29. maj klokken 19:30.

Referent, Ingrid Bøcker Jensen